recursal/SuperWikiNEXT-32B huggingface dataset:
Το τέλος του Αβεσαλώμ
Το όνομα **Αβεσσαλώμ** είναι σύνθετη εβραϊκή λέξη «άμπα + σαλόμ», που σημαίνει «πατέρας ειρήνης» ή «ειρηνικός» την οποία και απέδωσαν οι «Εβδομήκοντα» μεταφραστές της Αγίας Γραφής με το όνομα Αβεσσαλώμ. 

Ο Αβεσσαλώμ ήταν ο τρίτος γιος του προφητάνακτα Δαυίδ, περίφημος για την ομορφιά του και ιδίως για τα πλούσια και ωραία μαλλιά του. «*Δεν υπήρχε*, κατά τις Γραφές, *μεταξύ των Ισραηλιτών άλλος τόσο ωραίος όπως ο Αβεσσαλώμ, όπου από τα πέλματα των ποδιών του μέχρι τη κορυφή της κεφαλής του δεν παρουσίαζε το παραμικρό ελάττωμα*». Τον κατέλαβε όμως η υπεροψία όταν έγινε αντικείμενο θαυμασμού και αγάπης από τον λαό. Αυτό συνετέλεσε στην υποψία του Βασιλέως πατέρα του όταν ο Αβεσσαλώμ σκότωσε τον μεγαλύτερο αδελφό του, τον Αμνών, πρωτότοκο γιο του Δαυίδ.

Ο Αβεσσαλώμ προκειμένου να αποφύγει τη πατρική οργή αυτοεξορίσθηκε στη Γεσσούρ, όπου και παρέμεινε εκεί τρία χρόνια μέχρι που ο πατέρας του, του επέτρεψε την επιστροφή του. Εκμεταλλευόμενος όμως ο Αβεσσαλώμ την αγάπη που του έτρεφε ο λαός μόλις επέστρεψε εξήγειρε αυτόν σε επανάσταση εναντίον του πατέρα του. Τότε ο Δαυίδ αναγκάσθηκε να εγκαταλείψει την πρωτεύουσα της χώρας του την Ιερουσαλήμ και να μεταβεί εκτός αυτής, όπου αφού συγκέντρωσε στρατεύματα, κινήθηκε πλέον εναντίον του γιου του επιστρέφοντας στη πόλη. Αρχηγός του βασιλικού στρατού ανέλαβε ο στρατηγός Ιωάβ, με την ρητή όμως εντολή να μη σκοτώσει τον Αβεσσαλώμ. Τα αντίπαλα στρατεύματα συναντήθηκαν κοντά στο δάσος του Εφραίμ, όπου και ακολούθησε λυσσώδης μάχη που κατέληξε σε νίκη του Ιωάβ, αφού κατέσφαξε και όσους συνέλαβε αιχμαλώτους. 

Ο Τάφος του Αβεσαλώμ

Ο Αβεσσαλώμ επιβαίνοντας σε ημίονο προσπάθησε να διασωθεί και καθώς αυτό κάλπαζε τα ωραία του μαλλιά μπλέχτηκαν σε κλαδιά του δάσους, όπου και έμεινε κρεμασμένος μέχρι που τον πρόφθασε ο Ιωάβ. Παρά όμως την εντολή που είχε λάβει, διαπέρασε με το ακόντιό του το σώμα του κρεμασμένου Αβεσσαλώμ στο στήθος, όπου και πέθανε. Αλλόφρων ο Δαυίδ θρήνησε το θάνατο του γιου του. Από εκείνους τους θρήνους παρέμεινε παροιμιώδης ο αντίλαλος: «***Υιέ μου, Υιέ μου Αβεσσαλώμ***».

Σημειώνεται ότι έξω από την Ιερουσαλήμ σώζεται μέχρι σήμερα οικοδόμημα (στύλος) που φέρει το όνομα «Τάφος του Αβεσσαλώμ», που προφανώς όμως πρόκειται για μνημείο της μεταγενέστερης ελληνορωμαϊκής εποχής. Έχει βάση περίπτερο τετράγωνο που υψώνεται κυλινδρικά και καταλήγει σε κόλουρο κώνο.

Παραπομπές
----------

1. 1 2  timeline.biblehistory.com/event/absalom.
2. ↑  Gad, Νάθαν: «ΒΑΣΙΛΕΙΩΝ Β» (Βιβλικά Εβραίκά)
3. ↑  bibleinterp.arizona.edu/articles/2008/12/isb288001.
4. ↑  *Τσεχική Εθνική Βάση Δεδομένων Καθιερωμένων Όρων*. jn20030912004. Ανακτήθηκε στις 8  Ιουνίου 2022.
5. ↑  Gad, Νάθαν: «ΒΑΣΙΛΕΙΩΝ Β» (Βιβλικά Εβραίκά)

Πηγές
-----

* *Β΄ Σαμουήλ κεφ. 13-18*.
* «Νεώτερον Εγκυκλοπαιδικόν Λεξικόν Ηλίου» τομ. 1ος, σελ. 48.

Εξωτερικοί σύνδεσμοι
--------------------

* Πολυμέσα σχετικά με το θέμα  Absalom στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 5764680
* LCCN: n88240985
* GND: 120527057
* NKC: jn20030912004

 |

 |
Σελίδα τίτλου του *Ψαλτηρίου του Δαβίδ*
Το ***Ψαλτήρι του Δαβίδ*** (πρωτότυπος πολωνικός τίτλος: ***Psalterz Dawidow***) είναι ποιητική μετάφραση στα πολωνικά του Βιβλίου των Ψαλμών, του Γιαν Κοχανόφσκι, του πιο εξέχοντος ποιητή της Πολωνικής Αναγέννησης. Τυπώθηκε το 1579 στην Κρακοβία, στο τυπογραφείο Λάζαρους.

Ο Κοχανόφσκι, όπως και οι σύγχρονοί του στη Δυτική Ευρώπη, χρησιμοποίησε μια λατινική μετάφραση του Βιβλίου των Ψαλμών ως βάση για τη μετάφρασή του. Γνωρίζοντας καλά τα αρχαία κλασικά, συνδύασε το βιβλικό πνεύμα του πρωτότυπου με τα λογοτεχνικά επιτεύγματα Ελλήνων και Λατίνων συγγραφέων.

Το *Ψαλτήρι του Δαβίδ* του Κοχανόφσκι κέρδισε την αναγνώριση τόσο από τους Προτεστάντες όσο και από τους Καθολικούς στην Πολωνία, και είχε επίσης απήχηση στο εξωτερικό, κυρίως στο έργο του Μητροπολίτη της Μολδαβίας Ντοσοφτέι. Μερικές από τις αποδόσεις των Ψαλμών του Κοχανόφσκι εξακολουθούν να χρησιμοποιούνται στις πολωνικές καθολικές λειτουργίες.

Παραπομπές
----------

1. ↑  Η μορφή *Dawidow* εδώ δεν είναι γενικός πληθυντικός, όπως θα ήταν στα τυπικά σύγχρονα πολωνικά, αλλά ο ενικός αρσενικός αριθμός στην ονομαστική μορφή ενός κτητικού επιθέτου, που σημαίνει «του Δαβίδ». Δείτε αυτή Αρχειοθετήθηκε 2012-03-15 στο Wayback Machine. τη συζήτηση στην πολωνική γλώσσα από τον Μιρόσουαφ Μπάνκο, του PWN.

Πηγές
-----

* Michael J. Mikoś, *Πολωνική λογοτεχνία από τον Μεσαίωνα έως το τέλος του δέκατου όγδοου αιώνα: μια δίγλωσση ανθολογία*, Βαρσοβία, Constans, 1999.
* Τσέσλαφ Μίλος, *The History of Polish Literature*, 2nd ed. Berkeley, University of California Press, 1983.

[[Κατηγορία:Ψαλμοί (Παλαιά Διαθήκη)]
Η **ανάπτυξη του ανθρώπου** ξεκινάει από τη δημιουργία του ζυγωτού. Στη συνέχεια το ζυγωτό διαιρείται μέσα στη μήτρα της γυναίκας για να γίνει ένα έμβρυο, το οποίο σε μια περίοδο 9 μηνών της κύησης γίνεται ένα ανθρώπινο βρέφος. Μετά τον τοκετό ο άνθρωπος συνεχίζει να αναπτύσσεται και φυσιολογικά περνάει από τα στάδια της βρεφικής, παιδικής και εφηβικής ηλικίας ώσπου να ενηλικιωθεί. Η βρεφική ηλικία διαρκεί δύο περίπου χρόνια και χαρακτηρίζεται από ραγδαία ανάπτυξη. Κατά την παιδική ηλικία αλλάζουν προοδευτικά οι αναλογίες του σώματος. Κατά την εφηβεία η ανάπτυξη επιταχύνεται, εμφανίζονται τα δευτερεύοντα χαρακτηριστικά του φύλου, ενώ τα γεννητικά όργανα ωριμάζουν και γίνονται λειτουργικά. Οι νεαροί ενήλικες έχουν φτάσει στο μέγιστο της μυϊκής τους δύναμης και της αντιληπτικής τους ικανότητας. Προοδευτικά όμως και ανεπαίσθητα το σώμα χάνει ορισμένες ικανότητες του και τελικά έρχεται το τελευταίο στάδιο, το γήρας. Η διαδικασία αυτή, που είναι μη αναστρέψιμη, οφείλεται σε κληρονομικούς και σε εξωγενείς παράγοντες.

Στάδια ανάπτυξης του ανθρώπου
-----------------------------

* **Εμβρυϊκή ηλικία**

Η Εμβρυϊκή ηλικία είναι το πρώτο στάδιο ανάπτυξης του ανθρώπου. Ξεκινάει με τη δημιουργία του ζυγωτού και τελειώνει με τη γέννα. Διαρκεί συνολικά 38 εβδομάδες (9 μήνες).

* **Βρεφική ηλικία**

Η Βρεφική ηλικία ξεκινάει από τη γέννηση και διαρκεί 1 με 2 χρόνια περίπου.

* **Παιδική ηλικία**

Η Παιδική ηλικία ξεκινάει συνήθως από τη στιγμή που ο άνθρωπος μάθει να περπατάει.

* **Εφηβεία**

Η Εφηβεία είναι η περίοδος μεταξύ 15 έως 18 ή 20 ετών περίπου. Σε αυτές τις ηλικίες η ανάπτυξη επιταχύνεται κι εμφανίζονται τα δευτερεύοντα χαρακτηριστικά του φύλου.

* **Πρώιμη ενήλικη ηλικία**

Νεαρός ενήλικας βιολογικά είναι ο άνθρωπος που έχει αναπτυχθεί πλήρως και βρίσκεται μεταξύ 20 έως 45 ετών περίπου.

* **Μέση ηλικία**

Η Μέση ηλικία ξεκινάει σε ηλικία 45 ετών και διαρκεί έως τα 65 έτη περίπου. Το σώμα αρχίζει να χάνει κάποιες ικανότητές του.

* **Γεροντική ηλικία**

Η Γεροντική ηλικία είναι το τελευταίο στάδιο της ανθρώπινης ζωής και ξεκινάει συνήθως μετά τα 65 έτη.
**Η Πία Βούρτσμπαχ** (πλήρες όνομα: *Pia Alonzo Wurtzbach* Πία Αλόνσο Βούρτσμπαχ, γεννημένη στις 24 Σεπτεμβρίου 1989) είναι μοντέλο και ηθοποιός από τις Φιλιππίνες που στέφθηκε Μις Υφήλιος το 2015. Είχε κερδίσει προηγουμένως το διαγωνισμό Μις Φιλιππίνες 2015.

Πρώιμη ζωή και εκπαίδευση
-------------------------

Γεννήθηκε στη Στουτγάρδη της Γερμανίας από πατέρα Γερμανό και μητέρα Φιλιππινέζα. Έχει μια μικρότερη αδερφή. Η οικογένεια της μετακόμισε στην περιοχή του Βόρειου Μιντανάο στις Φιλιππίνες, πρώτα στην πόλη Iligan, στη συνέχεια εγκαταστάθηκε στην πόλη Cagayan de Oro, όπου παρακολούθησε το νηπιαγωγείο στο σχολείο Kong Hua και το δημοτικό σχολείο στο Corpus Christi School.

Διαγωνισμοί Ομορφιάς
--------------------

### Μις Φιλιππίνες 2013

Συμμετείχε στο διαγωνισμό Binibining Pilipinas 2013 όπου αναδείχθηκε πρώτη επιλαχούσα μαζί με το βραβείο *Miss San Miguel Zero Fit and Sexy Body*.  

### Μις Φιλιππίνες 2014

Το 2014 συμμετείχε για δεύτερη φορά, αλλά έφτασε μόνο Top15, αλλά κέρδισε τα βραβεία *Miss Philippine Airlines* και *She's So Jag*.

### Μις Φιλιππίνες 2015

 Η Pia Wurtzbach κατά τη διάρκεια του Binibining Pilipinas 2015
Στην τρίτη της απόπειρα για τον τίτλο το 2015, κέρδισε το Miss Universe Philippines, παράλληλα με τα βραβεία *Miss Cream Silk* και συνέχισε να διαγωνίζεται στο διαγωνισμό Miss Universe 2015. 

### Μις Υφήλιος 2015

Eκπροσώπησε τις Φιλιππίνες στον 64ο διαγωνισμό Μις Υφήλιος που πραγματοποιήθηκε στις 20 Δεκεμβρίου 2015 στο Λας Βέγκας, Νεβάδα, Ηνωμένες Πολιτείες. 

Στο τέλος της βραδιάς, ο οικοδεσπότης Στιβ Χάρβεϊ ανακήρυξε κατά λάθος τη Μις Κολομβία ως νικήτρια. Ωστόσο, μετά την στέψη της Μις Κολομβία, ο Χάρβεϊ επέστρεψε στη σκηνή και δήλωσε ότι είχε διαβάσει λάθος τα αποτελέσματα και ότι η Μις Φιλιππίνες ήταν πραγματικά Μις Υφήλιος 2015. 

Είναι η τρίτη Μις Υφήλιος από τις Φιλιππίνες μετά Γκλόρια Ντίας το 1969 και τη Μαργκαρίτα Μοράν το 1973. Επιπλέον, είναι επίσης η πρώτη διφυλετική Φιλιππινέζα που κέρδισε τον τίτλο Μις Υφήλιος.

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 371798.
2. ↑  Ανακτήθηκε στις 23  Μαΐου 2019.
3. 1 2 3  www.tatlerasia.com/people/pia-wurtzbach. Ανακτήθηκε στις 3  Νοεμβρίου 2022.
4. ↑  «Binibining Pilipinas 2013 winners crowned». *Rappler* (στα Αγγλικά). 14 Απριλίου 2013. Ανακτήθηκε στις 10 Ιουλίου 2021.
5. ↑  «Chemistry Graduate is Binibining Pilipinas-Universe 2013». *Integrated Chemists of the Philippines* (στα Αγγλικά). 23 Απριλίου 2013. Ανακτήθηκε στις 10 Ιουλίου 2021.
6. ↑  Jarloc, Glaiza (15 Απριλίου 2013). «Ariella Arida crowned Bb. Pilipinas-Universe 2013». *SunStar*. Αρχειοθετήθηκε από το πρωτότυπο στις 17 Απριλίου 2013. Ανακτήθηκε στις 27 Οκτωβρίου 2013.
7. ↑  «FULL LIST: Winners at the Bb Pilipinas 2014 coronation night». *Rappler* (στα Αγγλικά). 30 Μαρτίου 2014. Ανακτήθηκε στις 10 Ιουλίου 2021.
8. ↑  «FULL LIST: Winners, Bb Pilipinas 2015 coronation night». *Rappler* (στα Αγγλικά). 15 Μαρτίου 2015. Ανακτήθηκε στις 10 Ιουλίου 2021.

* Πία Βούρτσμπαχ στην IMDb
Η νεότερη (πιο διαδεδομένη στη Δύση) μορφή του κηρυκείου.
Ο Ερμής τρέχει κρατώντας το κηρύκειο (στο αριστερό του χέρι, όπως συνήθως). Αττική λήκυθος, περ. 480-470 π.Χ. αποδιδόμενη στον «Ζωγράφο του Τιθωνού».
Στην ελληνική μυθολογία το **κηρύκειο** (***κηρύκειον***) ήταν το κύριο έμβλημα του θεού Ερμή. Το κηρύκειο αποτελείται από μία λεπτή ράβδο από ξύλο δάφνης ή ελιάς, γύρω από την οποία είναι τυλιγμένα δύο φίδια που τα κεφάλια τους συναντιώνται αντικρυστά. Πάνω από τα κεφάλια των φιδιών, στην κορυφή της ράβδου, υπάρχουν δύο φτερούγες. Αυτή η μορφή είναι νεότερη. Σε αγγειογραφίες από την αρχαία Ελλάδα τα δύο φίδια βρίσκονται στην κορυφή και σχηματίζουν κύκλο, ενώ τα κεφάλια τους σχηματίζουν δύο «κέρατα» επάνω από τον κύκλο αυτό. Οι φτερούγες συνήθως παραλείπονται. Με την προσθήκη ενός σταυρού στο κάτω μέρος του κύκλου και την αφαίρεση της υπόλοιπης ράβδου, προέκυψε το αστρονομικό και αστρολογικό σύμβολο για τον πλανήτη Ερμή.

Ο μύθος για το πώς προήλθε το κηρύκειο αναφέρει ότι κάποτε ο Ερμής διεχώρισε με το ραβδί του δύο φίδια που πάλευαν άγρια μεταξύ τους. Από τότε λοιπόν το ραβδί με τα δυο φίδια, στολισμένο και με τις φτερούγες του «φτεροπόδαρου» θεού Ερμή, έγινε σύμβολο της ομόνοιας και της καταπαύσεως της διχόνοιας (πρβλ. τον παρόμοιο μύθο του μάντη Τειρεσία). Στην αρχαία Ελλάδα το χρησιμοποιούσαν ως διακριτικό έμβλημα οι πρέσβεις και οι κήρυκες, ώστε να προστατεύονται από εχθρικές προς αυτούς ενέργειες της εξουσίας.

Στην ύστερη αρχαιότητα το κηρύκειο άρχισε να συμβολίζει το εμπόριο, ενώ σήμερα, ιδίως στη Βόρεια Αμερική, χρησιμοποιείται ως σύμβολο της Ιατρικής, από σύγχυση με το παραδοσιακό ιατρικό σύμβολο, τη Ράβδο του Ασκληπιού, η οποία φέρει μόνο ένα φίδι και όχι φτερούγες.

Η πρωταρχική καταγωγή του συμβόλου είναι ίσως Μεσοποταμιακή, όπως μαρτυρείται από την απεικόνιση στο αγγείο του Γκουντέα από το Λαγκάς. Αυτό το αγγείο από πράσινο στεατίτη χρονολογείται από το 2144-2124 π.Χ. και αναπαριστά τον οφιόμορφο θεό Νινγκισντίζα, αγγελιαφόρο της θεάς Ιστάρ.

Παραδείγματα χρήσεων
--------------------

* Ο θυρεός του Χαρκόβου (πόλη της Ουκρανίας) περιέχει το κηρύκειο.
* Ο αναγεννησιακός καλλιτέχνης Jacopo de' Barbari υπέγραφε τα περισσότερα έργα του με ένα κηρύκειο χωρίς φτερούγες.

Πηγές
-----

* Το αντίστοιχο άρθρο της αγγλόγλωσσης Wikipedia
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

  


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κηρύκειο** |
Σε πορταιτό κατά τη δεκαετία του 1970
Ο **Κωνσταντίνος Θ. Λοΐζου** (γεννήθηκε στις 1 Μαρτίου 1921, στον Άγιο Νικόλαο Σολέας) ήταν σημαντική φυσιογνωμία στον αγώνα για την ανεξαρτησία της Κύπρου από τη βρετανική κυριαρχία, μέλος του κινήματος ΕΟΚΑ. Η ζωή του αντανακλά τους αγώνες και τις θυσίες που έγιναν κατά τη διάρκεια αυτής της περιόδου.

Πρώιμη Ζωή
----------

Ο Κωνσταντίνος μεγάλωσε σε μια μεγάλη οικογένεια με επτά αδέρφια. Αφού τελείωσε το δημοτικό σχολείο, φοίτησε στο γυμνάσιο της Λευκωσίας και της Λάρνακας, δείχνοντας από νωρίς σημάδια ηγεσίας και δέσμευσης στον αγώνα για την πατρίδα του.

Συμμετοχή στην ΕΟΚΑ
-------------------

Το 1955, ο Κωνσταντίνος έγινε μέλος της ΕΟΚΑ, ενός κινήματος που πολεμούσε για την ανεξαρτησία της Κύπρου. Οι δραστηριότητές του οδήγησαν στη σύλληψή του στις 27 Αυγούστου 1955. Αντιμετώπισε δύσκολες συνθήκες σε διάφορες φυλακές, επιδεικνύοντας την αντοχή και την αφοσίωσή του στον αγώνα.

Φυλάκιση
--------

Ο Κωνσταντίνος πέρασε δύσκολους καιρούς στη φυλακή. Μεταφέρθηκε μεταξύ διαφόρων κέντρων κράτησης, αντιμετωπίζοντας σκληρές συνθήκες. Η απελευθέρωσή του το 1959 ακολούθησε τις Συμφωνίες Ζυρίχης-Λονδίνου, σηματοδοτώντας ένα καθοριστικό σημείο στη ζωή του και στον ευρύτερο αγώνα για ανεξαρτησία.

Προσωπική Ζωή
-------------

Το 1960, ο Κωνσταντίνος παντρεύτηκε την Ελενίτσα Σεραφείμ, ένα μέλος της ΕΟΚΑ. Μετάβη σε μια ειρηνική ζωή, εργαζόμενος για την κυβέρνηση της Κύπρου και την Τράπεζα της Κύπρου. Ακολούθησε επίσης σπουδές νομικής, αποφοιτώντας από το Πανεπιστήμιο Θεσσαλονίκης το 1975.

Κληρονομιά
----------

Η ζωή του Κωνσταντίνου Θ. Λοΐζου είναι μαρτυρία του αγώνα για την ανεξαρτησία της Κύπρου. Η δέσμευσή του στον αγώνα, παρά το προσωπικό κόστος, αντανακλά την ευρύτερη ιστορία της Κύπρου στη μάχη της για κυριαρχία.
Γεννήθηκε στη Λάρνακα στο 1921. Τελείωσε το Παγκυπριον Εμπορικό Λύκειο Λάρνακος. Σπούδασε ξένες γλώσσες στη Βηρυτό. Μετά τις σπουδές της εργάσθηκε στις επιχειρήσεις της οικογένειας της μέχρι το 1960. Υπήρξε από τα πρώτα στελέχη της Ε.Ο.Κ.Α.(Εθνική Οργάνωση Κυπρίων Αγωνιστών) και ωρκίστηκε σιτς 14.10.1954. Έδρασε στον Τομέα της Λάρνακος ως Σύνδεσμος και σε άλλες υπεύθυνες θέσεις. Τον Σεπτέμβρη του 1956 ανέλαβε καθήκλοντα ως Τομεάρχης Λάρνακας. Συνελήφθη κατόπιν προδοσίας στις 11.12.1956 και αφού πέρασε από τα φοβερά ανακριτήρια Ομορφίτας στάλθηκε απο του Άγγλους κατακτητές ως Πολιτική κρατούμενη στις Κεντρικές Φυλακές.Μετά από ένα χρόνο κράτησης απολύθηκε(14.12.1957) και συνέχισε τη δράση της στην Ε.Ο.Κ.Α. με νέα καθήκοντα. Ο Διγενής την τοποθετεί σε υπευθυνές θέσεις και το Μάιο του 1958 της αναθέτει εκ νεού τα καθήκοντα του Τομέαρχη. Στη θεση αυτή υπηρέτησε μέχρι το τέλος του Αγώνα, το Φεβρουάριο του 1959. Μετά το γάμο της το 1960 συνόδευσε το σύζυγο της στο Λονδίνο και στη Αθήνα. Κατά τη παραμονή της στο Λονδίνο σπούδασε στο London School oh journalism. Στην Αθήνα εργάσθηκε για δύο χρόνια ως Λειτουργός Τύπου και Δημοσίων Σχέσεων της Κυπριακής Πρεσβείας Αθηνών. 

Το 1976 επέστρεψε στη Κύπρο οικογενειακώς. Πρωτοστάτησε στη ίδρυση και διετέλεσε πρώτος Πρόεδρος του Συνδέσμου Τομεαρχών Ε.Ο.Κ.Α 1955-59. 

Η Ελενίτσα στο Βίβλιο της Μάρκος ΔράκοςΗ Ελενίτσα στο Βίβλιο της Μάρκος Δράκος
«Η νύχτα της 31ης του Μάρτη προς την 1η του Απρίλη 1955 ήταν μια γαληνεμένη ανοιξιάτικη νύκτα που μοσχοβολούσε απ’ τη λεπτή ευωδιά των ολάνθιστων λεμονόδενδρων. Κατά τ’ άλλα ήταν μια συνηθισμένη νύχτα.» Έτσι αρχίζει το βιβλίο της για την ΕΟΚΑ η Ελενίτσα Σεραφείμ Λοΐζου. Την ίδια νύχτα, της Πέμπτης, 31ης Μαρτίου προς την Παρασκευή,

Έγραψε το βιβλίο "Ο Απελευθερωτικός Αγώνας της Κύπρου 1955-59".
Ο **Αθλητικός Όμιλος Τυμπακίου** (**Α.Ο.Τ.**) είναι αθλητικός σύλλογος που εδρεύει στο Τυμπάκι του Ηρακλείου Κρήτης. Επίσημο έτος ίδρυσής του είναι το 1965 και έχει χρώματα μαύρο και λευκό. Δραστηριοποιείται στο άθλημα του ποδοσφαίρου, διατηρώντας από την ίδρυσή του ανδρικό ποδοσφαιρικό τμήμα. Έδρα του αποτελεί το Δημοτικό Γήπεδο Τυμπακίου.

Αποτελεί παραδοσιακά ένα από τα ισχυρά σωματεία της Ε.Π.Σ. Ηρακλείου και έχει παρουσία στο πρωτάθλημα της Δ΄ Εθνικής κατηγορίας κατά το παρελθόν.

Ιστορία - διακρίσεις
--------------------

Ο «Αθλητικός Όμιλος Τυμπακίου» ιδρύθηκε το 1965 και το πρώτο επίσημο καταστατικό του συλλόγου συνέταξε ο Γιώργος Ταβερναράκης. Ο Α.Ο.Τ. αναγνωρίστηκε επίσημα από την ΕΠΟ με Αριθμό Μητρώου ΕΠΟ 1610.

Το 1985, 20 χρόνια ύστερα από την ίδρυσή του, ο Α.Ο.Τ. κατέκτησε το πρωτάθλημα του 2ου ομίλου της Α΄ Κατηγορίας, ωστόσο όμως στη συνέχεια ηττήθηκε από τον Π.Ο.Α. στον αγώνα κατάταξης και έχασε τον τίτλο του πρωταθλητή Ε.Π.Σ. Ηρακλείου και το δικαίωμα ανόδου στην Εθνική Ερασιτεχνική κατηγορία, την 4η τη τάξει κατηγορία. Το 1992 αναδείχθηκε πρωταθλητής Ε.Π.Σ. Ηρακλείου και κέρδισε την άνοδο στην Δ΄ Εθνική κατηγορία στην οποία αγωνίστηκε για πρώτη φορά τη σεζόν 1992-93, γνωρίζοντας όμως τον υποβιβασμό. Το 1994 κατέκτησε εκ νέου το πρωτάθλημα Ε.Π.Σ. Ηρακλείου και την άνοδο στην Δ΄ Εθνική, όπου αγωνίστηκε για 2η φορά τη σεζόν 1994-95, χωρίς να καταφέρει να παραμείνει. 

Το 2005 αναδείχθηκε πρωταθλητής Ε.Π.Σ. Ηρακλείου και κέρδισε ξανά την άνοδο στην Δ΄ Εθνική. Αυτή τη φορά, στην 4η τη τάξει εθνική κατηγορία παρέμεινε για 3 χρονιές, από τη σεζόν 2005-06 έως τη σεζόν 2007-08. Το 2022 αναδείχθηκε εκ νέου πρωταθλητής Ε.Π.Σ. Ηρακλείου ύστερα από 17 χρόνια και κέρδισε το δικαίωμα συμμετοχής στο ειδικό πρωτάθλημα για την άνοδο στην Γ΄ Εθνική.

Συνολικά έχει κατακτήσει 4 πρωταθλήματα Α1 Κατηγορίας Ε.Π.Σ. Ηρακλείου (1991-92, 1993-94, 2004-05, 2021-22) και έχει υπάρξει φιναλίστ του Κυπέλλου Ε.Π.Σ. Ηρακλείου, με τελευταία παρουσία του στον τελικό της διοργάνωσης το 2005 με αντίπαλο τον Αλμυρό Γαζίου στο Παγκρήτιο Στάδιο.

Τίτλοι
------

* Πρωτάθλημα Α1 Κατηγορίας Ε.Π.Σ. Ηρακλείου: 5
	+ 1991-92, 1993-94, 2004-05, 2021-22, 2023-24

Παραπομπές
----------

1. ↑  Καταγραφή αθλητικών σωματείων, επίσημη σελίδα Φυσικής Αγωγής ΥΠΕΠΘ
2. ↑  *Γήπεδο ΤΥΜΠΑΚΙΟΥ* epsirak.gr
3. ↑  *Αποκλειστική Συνέντευξη του Προέδρου του Α.Ο. Τυμπακίου* mesaralive.gr
4. ↑  epsirak.gr
5. ↑  *Greece - List of Fourth Level Final Tables* Rec.Sport.Soccer Statistics Foundation
6. ↑  *Α1 ΕΠΣΗ: Πρωταθλητής ο ΑΟΤ – Η τελική βαθμολογία της σεζόν!* grandsport.gr
7. ↑  *Το Κύπελλο ΕΠΣΗ γιορτάζει στο Τυμπάκι* patris.gr

Εξωτερικοί σύνδεσμοι
--------------------

* Επίσημη σελίδα Facebook
**Διπλωματικό Δίκαιο** ονομάζεται το σύνολο των διεθνών κανόνων που διέπουν τις διπλωματικές σχέσεις και αφορούν κυρίως τους διπλωματικούς υπαλλήλους και κατ΄ επέκταση τη διπλωματική εθιμοτυπία.

Το 1815 οι τότε ευρωπαϊκές Ηγεμονίες συνήλθαν σε διάσκεψη στη Βιέννη (Συνέδριο της Βιέννης (1815)), προκειμένου τους μέχρι τότε διεθνείς κανόνες που αποτελούσαν προϊόντα του Εθιμικού Δικαίου να συμπεριλάβουν σε γραπτή διεθνή συνθήκη. Παρά ταύτα το μόνο που κατορθώθηκε τότε ήταν να συνταχθεί ένα κείμενο που ονομάστηκε "Κανονισμός της Βιέννης" και που καθόριζε μεταξύ άλλων κυρίαρχων θεμάτων, μόνο την ιεραρχία των διπλωματικών υπαλλήλων, (εθιμοτυπία). Ο Κανονισμός εκείνος συμπληρώθηκε τρία χρόνια μετά, το 1818, από το Πρωτόκολλο της Αιξ λα Σαπέλ, (Aix-la-Chapelle), στις 21 Νοεμβρίου του 1818.

Μετά από ένα ολόκληρο αιώνα το 1927 επιχειρήθηκε μια δεύτερη απόπειρα, εκ μέρους της Κοινωνίας των Εθνών, συνομολόγησης κανόνων διεθνούς δικαίου πλην όμως και αυτή απέτυχε. Τον επόμενο χρόνο κατά την 6η Συνδιάσκεψη των Αμερικανικών Κρατών συνομολογήθηκε μια διεθνής σύμβαση από διπλωματικούς αντιπροσώπους πλην όμως η εφαρμογή της περιοριζόταν εδαφικά.  

Τέλος μετά από τον Β' Παγκόσμιο Πόλεμο, όπου συστάθηκε ο ΟΗΕ και κατόπιν ειδικής εισήγησης της Γιουγκοσλαβικής αντιπροσωπείας, τον Δεκέμβριο του 1959 κατάφερε η Γενική Συνέλευση του ΟΗΕ να ψηφίσει απόφαση περί σύγκλισης επιτροπής για κωδικοποίηση των κανόνων του Διεθνούς Δικαίου που αφορούσαν μόνο τις διπλωματικές σχέσεις και ασυλίες. Οι εργασίες της συνδιάσκεψης εκείνης κατέληξαν στην ομόφωνη Σύμβαση της Βιέννης (1961) που τέθηκε σε ισχύ στις 24 Απριλίου 1964 και που φέρεται με το όνομα *Διπλωματικό Δίκαιο*, ή *Δίκαιο διπλωματικών σχέσεων*. Τη σύμβαση αυτή έχει υπογράψει και η Ελλάδα.

Το Διπλωματικό Δίκαιο χωρίζεται σε τρία κύρια μέρη: α) Αποκατάσταση διπλωματικών σχέσεων, β) Μορφές ανάπτυξης διπλωματικών σχέσεων και γ) Διπλωματικά προνόμια και ασυλίες.

Σημειώσεις
----------

* Σε όσα κράτη δεν έχουν προσυπογράψει και συμβληθεί με την παραπάνω σύμβαση ισχύουν οι κανόνες του γενικού Διεθνούς Εθιμικού Δικαίου. Όσοι δε εξ αυτών των κανόνων περιλαμβάνονται στη συνθήκη του 1961 τότε εφαρμόζονται αυτοί και σε κράτη που δεν φέρονται συμβεβλημένα με τη συνθήκη.
* Το Διπλωματικό Δίκαιο αποτελεί μέρος του Διεθνούς Δικαίου
Σύγχρονες κοινές χειροπέδες
Οι ποδοπέδες έχουν κοινή αρχή λειτουργίας με τις χειροπέδες και περιορίζουν την ευκινησία και την ικανότητα λακτίσματος. Βρίσκονται σε ευρεία χρήση σε πολλές χώρες.
Οι **χειροπέδες** είναι συσκευές περιορισμού που έχουν σχεδιαστεί για να συγκρατούν κοντά τους καρπούς ενός ατόμου.  Περιλαμβάνουν δύο μέρη, που συνδέονται μεταξύ τους με μια αλυσίδα, μεντεσέ ή άκαμπτη ράβδο. Κάθε μισό έχει έναν περιστρεφόμενο βραχίονα ο οποίος εμπλέκεται με έναν αναστολέα που εμποδίζει το άνοιγμά του όταν κλείσει γύρω από τον καρπό ενός ατόμου. Χωρίς το κλειδί, οι χειροπέδες δεν μπορούν να αφαιρεθούν και έτσι το άτομο στο οποίο έχουν τοποθετηθεί δεν μπορεί να κινήσει τους καρπούς του περισσότερο από μερικά εκατοστά χώρια, καθιστώντας πολλά έργα δύσκολα ή αδύνατα. Οι χειροπέδες βρίσκονται σε ευρεία χρήση από την αστυνομία και σε σωφρονιστικά καταστήματα, κυρίως για να αποτρέψουν τους υπόπτους και τους τροφίμους απ' το να προκαλέσουν σωματικές και υλικές ζημιές αλλά και για να εμποδίσουν μία πιθανή απόδραση.

Οι χειροπέδες χρησιμοποιούνται επίσης και ερωτικά και έχουν πρωταγωνιστικό ρόλο στην υποκουλτούρα BDSM. Αυτή η εναλλακτική χρήση μπορεί να γίνει επικίνδυνη και να προκαλέσει τραυματισμό καθώς οι χειροπέδες δεν έχουν σχεδιαστεί γι' αυτήν.

Αναφορές
--------

1. ↑   Chisholm, Hugh, επιμ.. (1911) «Fetters and Handcuffs» *Εγκυκλοπαίδεια Μπριτάννικα* **10** (11η έκδοση) Cambridge University Press, σελ. 296

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **χειροπέδες**  |

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Handcuffs** |

* The Lars Holst Restraint Collection
* Yossie's Handcuff Collection
* Atame's Collection of historical and modern Police restraints
* Cuffman's collection
* Handcuffs.org - A Collector's Guide to Vintage Handcuffs
* Collection of modern and historical restraints from the Czech Republic
* Specialised Hand Tools, including detailed descriptions
* US Handcuffs and Collectibles
* Russian site about handcuffs and bondage
Ο **Ορλάντο Κόουλμαν** (γεννημένος στις 9 Σεπτεμβρίου 1992) είναι Αμερικανός επαγγελματίας καλαθοσφαιριστής του Απόλλωνα Πάτρας της Ελληνικής Α1 Κατηγορίας.

Σταδιοδρομία στο Λύκειο
-----------------------

Ο Κόουλμαν έπαιξε με το Λύκειο του Πλέζαντ Γκρόουβ, στο Μπέρμιγχαμ της Αλαμπάμα.

Σταδιοδρομία στο Κολέγιο
------------------------

Ο Κόουλμαν έπαιξε στο κολεγιακό μπάσκετ με τους Μόρχεντ Στέιτ, Αλαμπάμα Σάουθερν Κένεσοου Στέιτ και Τέξας Σάουθερν. Ως ανώτερος στο Τέξας Σάουθερν, είχε μέσο όρο 6,4 πόντους και 4 ριμπάουντ ανά παιχνίδι.

Επαγγελματική Σταδιοδρομία
--------------------------

Αφού πέρασε χωρίς ομάδα στο ντραφτ του ΝΒΑ το 2016, ο Κόουλμαν υπέγραψε με τους ΚΓ Τάιτανς του Πρωταθλήματος NBL του Καναδά.  Αργότερα την ίδια χρονιά, έπαιξε επίσης στους Θεντάουρος δε Τσιουάουα και Καμπαγιέρος δε Κουλιακάν στο Μεξικό. Την επόμενη χρονιά, ο Κοόουλμαν εντάχθηκε στη Ράντνιτσκι Κραγκούγιεβατς στη Σερβία. Στις 2 Απριλίου 2018, ο Κόουλμαν εντάχθηκε στους Σάουθλαντ Σαρκς του Πρωταθλήματος NBZL της Νέας Ζηλανδίας.  Με τους Σαρκς, ο Κόουλμαν κατέκτησε το Πρωτάθλημα NBL της Νέας Ζηλανδίας του 2018 .

Από το 2018 έως το 2020, ο Κόουλμαν έπαιξε με τους Γιασμπερένυι ΚΣΕ και Οτεμέρεμου ΣΕA στην Ουγγαρία.  Στο τέλος της χρονιάς 2019-20, είχε ένα σύντομο πέρασμα με τη Μακάμπι Κιριάτ Μότζκιν στο Ισραήλ.

Την επόμενη χρονιά, επέστρεψε στην Γιασμπερένυι ΚΣΕ, όπου έγινε ο κορυφαίος σκόρερ του Ουγγρικού Πρωταθλήματος. Κατά τη διάρκεια της περιόδου είχε κατά μέσο όρο 25 πόντους, 6,6 ριμπάουντ και 2,9 ασίστ ανά αγώνα.

Στις 19 Ιουλίου 2021, ο Κόουλμαν εντάχθηκε στον Απόλλωνα Πατρών της Ελληνικής Α1 Κατηγορίας.  Στην πρώτη εμφάνισή του με τον σύλλογο σημείωσε 22 πόντους και πήρε 9 ριμπάουντ σε μια εντός έδρας νίκη επί του Ιωνικού Νικαίας .

Παραπομπές
----------

1. ↑  «Texas Southern Forward Rises Up, Slams Home Rebound over 6'7" Baylor Forward». *Bleacher Report*. December 30, 2015.. Ανακτήθηκε στις October 8, 2021.
2. ↑  Corp, ABS-CBN. «Graduation day for K-W Titans swingman Coleman» (στα αγγλικά). *The Recrod*.. Ανακτήθηκε στις 8 October 2021.
3. ↑  «Southland Sharks confirm second basketball import». *SouthlandSport*. April 2, 2018.. Ανακτήθηκε στις October 8, 2021.
4. ↑  «Orlando Coleman signs with Atomeromu SE». *SouthlandSport*. August 29, 2019. Αρχειοθετήθηκε από το πρωτότυπο στις 2021-10-08.. Ανακτήθηκε στις October 8, 2021.
5. ↑  «AS Apollon Patras add Coleman to their roster, ex JP-Auto JKSE». *Eurobasket.com*. July 19, 2021.. Ανακτήθηκε στις October 8, 2021.

Εξωτερικοί σύνδεσμοι
--------------------

* Βιογραφικό στο 6thMan
**Κίνημα των Νεοτούρκων** ονομάζεται η πολιτική επανάσταση στην Οθωμανική Αυτοκρατορία τον Ιούλιο του 1908 με την Επιτροπή Ένωσης και Προόδου (CUP), οργάνωση του κινήματος των Νεότουρκων, να αναγκάζει τον Σουλτάνο Αμπντούλ Χαμίτ Β΄ να αποκαταστήσει το Οθωμανικό Σύνταγμα του 1876 και να συγκαλέσει το κοινοβούλιο, το οποίο εγκαινίασε την πολυκομματική πολιτική εντός της Αυτοκρατορίας. Περισσότερες από τρεις δεκαετίες νωρίτερα, το 1876, η συνταγματική μοναρχία είχε καθιερωθεί κατά τη διάρκεια μιας χρονικής περιόδου γνωστής ως Ά Συνταγματικής Εποχής, η οποία διήρκεσε μόνον δύο χρόνια προτού ο Αμπντούλ Χαμίτ την αναστείλει και συγκεντρώσει τις εξουσίες στον εαυτό του.

Το κίνημα ξεκίνησε με τη φυγή του μέλους του CUP, Ahmed Niyazi, στα αλβανικά υψίπεδα. Σύντομα ενώθηκε με τον Εμβέρ Πασά και τον Eyub Sabri. Δικτυώθηκαν με ντόπιους Αλβανούς και χρησιμοποίησαν τις διασυνδέσεις τους εντός της Τρίτης Στρατιάς με έδρα τη Θεσσαλονίκη για να υποκινήσουν την εξέγερση. Ο Αμπντούλ Χαμίτ συνθηκολόγησε και ανακοίνωσε την αποκατάσταση του Συντάγματος, συγκάλεσε το κοινοβούλιο και προκήρυξε εκλογές, έπειτα από την εξέγερση στις επαρχίες της Ρωμυλίας που υποκινήθηκε από το CUP.

Τα αίτια της επιτυχίας του Κινήματος
------------------------------------

Διακήρυξη του Συντάγματος.
Με την υποστήριξη του στρατού εκδηλώθηκε το Κίνημα των Νεότουρκων το 1908. Μετά την επιτυχή εκδήλωση του κινήματος τον Ιούλιο του 1908, η επίτευξη του σκοπού της, η εφαρμογή του Συντάγματος του 1876, αποτέλεσε επανάσταση για τα τουρκικά δεδομένα. Η ένωση υπό την οποία συνασπίστηκαν ήταν η *Ένωση και Πρόοδος* (Ittihad ve Terraki). Ένας από τους συντελεστές του κινήματος ήταν και ο Μουσταφά Κεμάλ που από το 1907 υπηρετούσε στο Τρίτο Σώμα Στρατού στη Θεσσαλονίκη. 

Οι λόγοι που οδήγησαν στην επικράτηση του κινήματος των Νεοτούρκων σχετίζονται άμεσα με την οικονομική κρίση της αυτοκρατορίας στις αρχές του 20ού αιώνα καθώς και με την ιδιαίτερη θέση του στρατού στην οθωμανική κοινωνία. Η οικονομική κρίση της χώρας -έλλειψη ρευστότητας, επενδυτικών κεφαλαίων, και χρόνια ελλείμματα του κρατικού προϋπολογισμού- η επιδείνωση του δημοσιονομικού ελλείμματος και οι άσχημες κλιματολογικές συνθήκες του 1907, με τις συναφείς επιπτώσεις στον αγροτικό τομέα και τη μείωση των εξαγωγών των αγροτικών προϊόντων προκάλεσε επιδείνωση του ελλείμματος στο εμπορικό ισοζύγιο της αυτοκρατορίας. Αδυνατώντας το κράτος να πληρώσει τους μισθούς των στρατιωτικών, όξυνε την ήδη υπάρχουσα δυσαρέσκεια προς το καθεστώς του Σουλτάνου. Τέλος οι εξελίξεις στον μακεδονικό χώρο με τα αντιμαχόμενα κινήματα Ελλήνων, Σέρβων και Βουλγάρων θεωρήθηκαν ως ακόμα μια ένδειξη έλλειψης υποστήριξης του στρατού από την κυβέρνηση του Σουλτάνου, που οδήγησαν στην ενίσχυση των επαναστατικών του τάσεων. Βάση των Νεοτούρκων καθ' όλη τη διάρκεια του κινήματος αποτέλεσε η Μακεδονία.

Παραπομπές
----------

1. ↑  The Encyclopædia Britannica, 15th Edition, 1983, page 788, Volume 13
Λογότυπο του SCSI
**SCSI** είναι τα αρχικά τών όρων small computer system interface (ελληνικά: διεπαφή μικρού υπολογιστικού συστήματος) και δηλώνουν την ύπαρξη μιάς σειριακής θύρας-δηλαδή εισόδου-ενός προσωπικού υπολογιστή. Τα πρότυπα SCSI ορίζουν εντολές, πρωτόκολλα, ηλεκτρικές, οπτικές και λογικές διεπαφές. Το SCSI χρησιμοποιείται συνήθως για μονάδες σκληρών δίσκων και μονάδες ταινίας, αλλά μπορεί να συνδέσει ένα ευρύ φάσμα άλλων συσκευών, συμπεριλαμβανομένων των σαρωτών και των μονάδων CD, αν και πολλοί ελεγκτές δεν μπορούν να χειριστούν όλες τις συσκευές. Το πρότυπο SCSI ορίζει σειρές εντολών για συγκεκριμένους τύπους περιφερειακών συσκευών. Η παρουσία του "άγνωστου" ως ενός από αυτούς τους τύπους σημαίνει ότι θεωρητικά μπορεί να χρησιμοποιηθεί ως διεπαφή σε σχεδόν οποιαδήποτε συσκευή, αλλά το πρότυπο είναι πολύ ρεαλιστικό και αντιμετωπίζεται με βάση εμπορικές απαιτήσεις.

Το προγονικό πρότυπο του SCSI, το X3.131-1986, γενικά αναφερόμενο ως SCSI-1, δημοσιεύθηκε από την τεχνική επιτροπή X3T9 του Αμερικανικού Εθνικού Ινστιτούτου Προτύπων το 1986. Το SCSI-2 δημοσιεύθηκε τον Αύγουστο του 1990 ως X3.T9.2/86-109, με περαιτέρω αναθεωρήσεις το 1994 και μετέπειτα υιοθέτηση πολλών διεπαφών. Περαιτέρω βελτιώσεις έχουν οδηγήσει σε βελτιώσεις στην απόδοση και υποστήριξη για συνεχώς αυξανόμενη χωρητικότητα δεδομένων αποθήκευσης.

Παραπομπές
----------

1. 1 2  «ANSI INCITS 131 94th Edition, 2004». global.ihs.com. Ανακτήθηκε στις 25 Απριλίου 2017.
Μωρό τρώει βρεφική τροφή
**Απογαλακτισμός** ονομάζεται η διαδικασία της σταδιακής παύσης του μητρικού θηλασμού ενός βρέφους ή οποιουδήποτε θηλαστικού. Η διαδικασία λαμβάνει χώρα μόνο σε θηλαστικά, καθώς μόνο τα θηλαστικά παράγουν γάλα. Το βρέφος θεωρείται ότι έχει απογαλακτιστεί πλήρως όταν δεν τρέφεται πλέον με μητρικό γάλα (φυσικό ή υποκατάστατο).

Ο απογαλακτισμός στα βοοειδή μπορεί να γίνει με πολλές μεθόδους. Οι μόσχοι γαλακτοπαραγωγής στις Ηνωμένες Πολιτείες απογαλακτίζονται από τη μητέρα τους κατά μέσο όρο περίπου στην ηλικία των 7 εβδομάδων , οι υπόλοιποι περίπου μεταξύ 8 και 10 μηνών. Ο απογαλακτισμός στα άλογα γίνεται συνήθως όταν το πουλάρι είναι ηλικίας 4 έως 5 μηνών, καθώς στο σημείο αυτό το πουλάρι δεν χρειάζεται πλέον θρεπτικά συστατικά πέρα από αυτά που προσφέρει η φοράδα. Τα σκυλιά απογαλακτίζονται αργά από τη μητέρα τους, μειώνοντας σιγά-σιγά την ποσότητα γάλακτος και τη φροντίδα που τους δίνει η μητέρα. Η διαδικασία ξεκινά όταν τα κουτάβια είναι 3-4 εβδομάδων και συνήθως συνεχίζεται μέχρι να είναι 7-8 εβδομάδων. Είναι μια αργή διαδικασία που παίρνει σε αρκετές εβδομάδες. Ο απογαλακτισμός στις γάτες περιλαμβάνει τη μετάβασή τους από το μητρικό γάλα σε στερεά τροφή.

Παραπομπές
----------

1. ↑  «Early Weaning Strategies (Dairy Cattle Nutrition)». *Dairy Cattle Nutrition (Penn State Extension)*. Αρχειοθετήθηκε από το πρωτότυπο στις 27 Νοεμβρίου 2016. Ανακτήθηκε στις 26 Νοεμβρίου 2016.
2. ↑  «Weaning beef calves». *www.dpi.nsw.gov.au*. 13 Σεπτεμβρίου 2007. Αρχειοθετήθηκε από το πρωτότυπο στις 10 Σεπτεμβρίου 2016. Ανακτήθηκε στις 26 Νοεμβρίου 2016.
3. ↑  «Weaning Your Foal». *asci.uvm.edu*. Αρχειοθετήθηκε από το πρωτότυπο στις 17 Αυγούστου 2015. Ανακτήθηκε στις 26 Νοεμβρίου 2016.
4. ↑  Freeman, David. «Weaning and Management of Weanling Horses». *Oklahoma Cooperative Extension Service* **ANSI-3978**. Αρχειοθετήθηκε από το πρωτότυπο στις 2016-11-27. .
5. ↑  «Weaning Puppies: What to Do» (στα αγγλικά). *WebMD*. Αρχειοθετήθηκε από το πρωτότυπο στις 2016-11-29.. Ανακτήθηκε στις 2016-11-28.
6. ↑  «Weaning Kittens: How and When | What to Feed a Kitten | Bottle Feeding Kittens». *petMD*. Αρχειοθετήθηκε από το πρωτότυπο στις 7 Απριλίου 2017. Ανακτήθηκε στις 7 Απριλίου 2017.
Το αυτοανακηρυχθέν κράτος της **Αυστενασίας** είναι ένα μικροέθνος στο Ηνωμένο Βασίλειο. Δημιουργήθηκε το 2008 από τον Jonathan I, ενώ η αυτοκρατορία περιλαμβάνει 24 ακίνητα.

Ιστορία
-------

Η Αυστενασία κήρυξε την ανεξαρτησία της στις 20 Σεπτεμβρίου του 2008 από τον Τζόναθαν Όστεν, φοιτητή και από τον πατέρα του Τέρρι όστεν. Αφότου έστειλαν μία δήλωση ανεξαρτησίας στον τοπικό βουλευτή, ο Τέρρι ονομάστηκε αυτοκράτορας και ο Τζόναθαν διορίστηκε πρωθυπουργός. Ο Τέρρι παραιτήθηκε το 2010 και τον διαδέχθηκε ο αυτοκράτορας Έσμοντ ΙΙΙ.

Γεωγραφία
---------

Η Αυστενασία διεκδικεί εδάφη στις ΗΠΑ, στην Αυστραλία, την Ινδία και πολλές ακόμη. Η πρωτεύουσα, η οποία βρίσκεται στο Λονδίνο είναι ένα ακίνητο.

Εξωτερικές σχέσεις
------------------

Η Αυτοκρατορία της Αυστενασίας δημιουργεί και διατηρεί διπλωματικές σχέσεις μέσω του Υπουργείου Εξωτερικών. Έχει διπλωματικές σχέσεις με τα ακόλουθα κράτη:

* Δημοκρατία της Μολοσσίας
* Γουεστάρτικα
* Λαντονία

Διοικητική διαίρεση
-------------------

Η Αυστενασία χωρίζεται σε 56 πόλεις, όπου η κάθε μία έχει και έναν εκπρόσωπο - αντιπρόσωπο

Κυβέρνηση
---------

Το πολίτευμα της Αυστενασίας είναι η μοναρχία και ο θρόνος είναι κληρονομικός. Ωστόσο, ο 2ος και 3ος αντίστοιχα μονάρχης δεν είχε καμία σχέση με τον Τέρρι Ι. Αντ' αυτού βγήκαν μέσω του Κοινοβουλίου. Μονάρχης αυτή τη στιγμή είναι ο Τζόναθαν ο πρώτος, ενώ στην επίβλεψή του είναι τα εκτελεστικά, νομοθετικά και δικαστικά καθήκοντα. Υπάρχουν 8 Υπουργεία: Υπουργείο Ψηφιακού Μετασχηματισμού,Υπουργείο Εσωτερικών, Υπουργείο Πολιτισμού, Υπουργείο Αμύνης, Υπουργείο Δικαιοσύνης, Υπουργείο Εδάφων και Διασποράς ακι Υπουργείο Εξωτερικών.

Παραπομπές
----------

1. 1 2  «Empire of Austenasia - MicroWiki». *micronations.wiki* (στα Αγγλικά). Ανακτήθηκε στις 7 Αυγούστου 2021.
Αυτό το λήμμα αφορά την Βηρσαβεέ κόρη του Ελιάβ.  Για την αρχαία πόλη Βηρσαβεέ ή Βηροσσάβα, δείτε: Μπερ Σεβά.  

Η **Βηρσαβεέ** ήταν κόρη του Ελιάβ, ενός απο τους ισχυρούς πολεμιστές του Δαβίδ. Υπήρξε σύζυγος πρώτα του Ουρία του Χετταίου (Β' Βασιλέων 11,3. 11,26. 12,10. 12,15), αξιωματικού του Δαβίδ, και έπειτα του ίδιου του Δαβίδ (Β' Βασιλειών 11,27. 12,24. Α' Παραλειπομένων 3,5).

Βιβλική αναφορά
---------------

### Εξιστόρηση

Ένα απόγευμα ο Δαβίδ είδε μια γυναίκα που έκανε το λουτρό της, η οποία ήταν πολύ ωραία στην εμφάνιση. Αμέσως έστειλε και ζήτησε πληροφορίες γι' αυτή τη γυναίκα. Του είπαν, λοιπόν, ότι αυτή είναι η Βηρσαβεέ, η γυναίκα του Ουρία του Χετταίου. Ο Δαβίδ την κάλεσε στην οικία του και πλάγιασε μαζί της, με αποτέλεσμα η Βηρσαβεέ να μείνει έγκυος. Τότε εκείνος για να καλύψει την πράξη του κάλεσε πίσω τον Ουρία, έτσι ώστε να πάει σπίτι του και να κοιμηθεί με τη γυναίκα του. Ο Ουρίας όμως δεν κοιμήθηκε στο σπίτι του, αλλά στην πύλη του παλατιού. Τότε ο Δαβίδ τον έστειλε στον πόλεμο, στην πρώτη γραμμή με αποτέλεσμα να σκοτωθεί.

Η Βηρσαβεέ κράτησε πένθος για τον Ουρία και τον θρήνησε. Όταν πέρασε το πένθος, ο Δαβίδ την πήρε στο παλάτι ως γυναίκα του και του γέννησε γιο (Β' Βασιλειών 11,26-27). Ο Κύριος είχε δυσαρεστηθεί από την πράξη του Δαβίδ, για αυτό έκανε να αρρωστήσει βαριά το παιδί που γέννησε η Βηρσαβεέ. Μετά από εφτά μέρες το παιδί ξεψύχησε. (Β' Βασιλειών 12,15-23). Από την Βηρσαβεέ ο Δαβίδ απέκτησε τον Σολομώντα (Β' Βασιλειών 5,14. 12,24. Γ' Βασιλειών 1,11-12. 1,30. Α' Παραλειπομένων 3,5. 14,4) και άλλους τρεις γιους, τον Σαμμούς ή Σαμαά, τον Σωβάβ και τον Νάθαν (Α' Παραλειπομένων 3,5).

### Μετά τον θάνατο του Δαβίδ

Μια μέρα ο Αδωνίας, ένας άλλος γιος του Δαβίδ, πήγε και συνάντησε τη Βηρσαβεέ, μητέρα του Σολομώντα, την οποία προσκύνησε και της ζήτησε, να μιλήσει στο Σολομώντα και να του ζητήσει να του δώσει ως γυναίκα την Αβισάγ τη Σωμανίτισσα, η οποία ήταν δούλη του Δαβίδ.

Έτσι η Βηρσαβεέ απονήρευτη για τις προθέσεις του Αδωνία, παρουσιάστηκε στο βασιλιά Σολομώντα για να του μιλήσει, κι αυτή το έκανε. Ο Σολομών αντιλήφθηκε την πονηρία του Αδωνία, γιατί με αυτόν τον τρόπο προσπαθούσε να πάρει τον θρόνο, και τον καταδίκασε σε θάνατο (Γ' Βασιλειών 2,13-25).

Παραπομπές
----------

1. 1 2  timeline.biblehistory.com/event/bathsheba.
2. ↑  bible.wikia.org/wiki/Bathsheba.
3. ↑  bibleinterp.arizona.edu/articles/2008/12/isb288001.
4. ↑  «Bible Gateway passage: 2 Samuel 23:8-17 - International Standard Version». *Bible Gateway* (στα Αγγλικά). Ανακτήθηκε στις 17 Ιουνίου 2020.
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Αυγούστου 2017. Ανακτήθηκε στις 28 Μαΐου 2017.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Αυγούστου 2017. Ανακτήθηκε στις 28 Μαΐου 2017.
7. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Αυγούστου 2017. Ανακτήθηκε στις 28 Μαΐου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Bathsheba στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 99149196317674791104
* LCCN: n80065667
* GND: 118507125
* NKC: ola2014845811

 |

 |
Η **Μεξικανική Ολυμπιακή Επιτροπή** (ισπανικά: *Comité Olímpico Mexicano*, COM) είναι η οργάνωση που εκπροσωπεί τους Μεξικανούς αθλητές στη Διεθνή Ολυμπιακή Επιτροπή (ΔΟΕ), στους Παναμερικανικούς Αγώνες και στους Αγώνες Κεντρικής Αμερικής και Καραϊβικής.

Δημιουργήθηκε και αναγνωρίστηκε επισήμως από τη ΔΟΕ το 1923. Εδρεύει στην Πόλη του Μεξικού και είναι μέλος του Παναμερικανικού Αθλητικού Οργανισμού.

Δείτε επίσης
------------

* CONADE

Παραπομπές
----------

1. ↑  ¿Qué es el COM? Αρχειοθετήθηκε 2016-06-28 στο Wayback Machine. com.org.mx

Εξωτερικοί σύνδεσμοι
--------------------

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 155481724
* ISNI: 0000 0001 0400 7187

 |

 |
**Ίδρυμα** Αποτελειτε απο 15 ατομα τα οποια πασχουν απο την αρρωστια γνωστη ως goofy ah. Στο άρθρο 108 του Αστικού Κώδικα αναφέρεται: Αν με ιδρυτική πράξη μια περιουσία ορίστηκε για να εξυπηρετηθεί ορισμένος σκοπός, το ίδρυμα αποκτά προσωπικότητα με διάταγμα που εγκρίνει τη σύστασή του.

Η επομένως, Ίδρυμα είναι η έχουσα νομική προσωπικότητα οργάνωση που επιδιώκει ορισμένο σκοπό με την περιουσία που τάχθηκε για την εξυπηρέτηση του σκοπού. Το ιδιωτικό ίδρυμα, σε αντίθεση με ένα φιλανθρωπικό ίδρυμα, δεν απαιτεί γενικά χρήματα από το κοινό. Και ένα ιδιωτικό ίδρυμα δεν έχει τις νομικές απαιτήσεις και τις ευθύνες αναφοράς ενός εγγεγραμμένου, μη κερδοσκοπικού ή φιλανθρωπικού ιδρύματος. Πολλά ιδρύματα δεν ασχολούνται με τη φιλανθρωπία: ορισμένα ιδιωτικά ιδρύματα χρησιμοποιούνται για σκοπούς προγραμματισμού ακινήτων.

Παραπομπές
----------

1. ↑  «What is a foundation | Foundations | Funding Resources | Knowledge Base | Tools». *GrantSpace.org*. 18 Ιουνίου 2013. Ανακτήθηκε στις 29 Μαρτίου 2017.
Ο **Ντμίτρι Μιχαήλοβιτς** του Τβερ ρωσ. Дми́трий Миха́йлович Тверcко́й, ο επιλεγόμενος *με τα φοβερά μάτια* ρωσ. Гро́зные О́чи (1299 - 15 Σεπτεμβρίου 1326) από τον Οίκο των Ρουρικιδών-Τβερ ήταν πρίγκιπας του Τβερ (1318-26) και μέγας πρίγκιπας του Βλαντίμιρ-Σούζνταλ (1322-26).

Βιογραφία
---------

Ήταν ο πρωτότοκος γιος του Μιχαήλ πρίγκιπα του Τβερ και της Άννας των Ρουρικιδών, κόρης του Ντμίτρι Μπορίσοβιτς πρίγκιπα του Ροστόβ, μετέπειτα αγίας. Εξάδελφος του πατέρα του ήταν ο Δανιήλ 1ος πρίγκιπας της Μόσχας και γιος αυτού ήταν ο Γιούρι Γ΄.

Συνέχισε τη διαμάχη του πατέρα του με τον Γιούρι μεγάλο πρίγκιπα της Μόσχας για τη διεκδίκηση τού εγγράφου (yarlik) τού τίτλου τού μεγάλου πρίγκιπα τού Βλαντίμιρ, που εχορηγείτο από τον χάνο της Χρυσής Ορδής. Ο τίτλος ήταν επίζηλος, διότι ο κάτοχός του ήταν ο εισπράκτορας φόρων του χάνου στους Ρώσους και ως τέτοιος μπορούσε να έχει εξουσία και πραγματική δύναμη επάνω στους άλλους πρίγκιπες της Ρωσίας.

Οι μηχανορραφίες του Γιούρι έκαναν τον χάνο να τον κάνει μεγάλο πρίγκιπα του Βλαντίμιρ και να εκτελέσει τον Μιχαήλ το 1318. Τότε ο Ντμίτρι και ο αδελφός του Αλεξάντρ ξεκίνησαν μία σειρά από μάχες κατά τού Γιούρι και συνωμότησαν εναντίον του στην Ορδή. Έτσι ο Ντμίτρι κατάφερε να αποκτήσει τον τίτλο του μεγάλου πρίγκιπα του Βλαντίμιρ το 1322 και τρία έτη μετά να σκοτώσει τον Γιούρι στην πρωτεύουσα Σαράι της Ορδής. Ωστόσο το 1326 ο Ουζμπέγκ χαν συνέλαβε για τον φόνο τον Ντμίτρι και τον εκτέλεσε. Το λείψανό του μεταφέρθηκε στο Τβερ και τάφηκε στον εκεί καθεδρικό ναό.

Οικογένεια
----------

Νυμφεύτηκε τη Μαρία, κόρη τού Γκεντιμίνας μεγάλου δούκα της Λιθουανίας.

Πηγές
-----

* John Fennell, "Princely Executions in the Horde 1308-1339," Forschungen zur Osteuropaischen Geschichte 38 (1988), 9-19; Jeremiah Curtin, The Mongols in Russia (Boston: Adamant Media Corporation,2002), 310-311; Janet Martin, Medieval Russia 980-1584 (Cambridge: Cambridge University Press, 1995), 176-177.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Ρωσία
 |

 |
Το **Κύπελλο ΕΠΕΛ-ΟΠΝ ΣΕΚ-ΠΟΕΠΑ** αποτελεί ποδοσφαιρική τοπική διοργάνωση κυπέλλου στην επαρχία Λάρνακας της Κύπρου. 
Διοργανώνεται από την Επαρχιακή Ποδοσφαιρική Ένωση Λάρνακας (ΕΠΕΛ) και την Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ) απο το 2020. Στη διοργάνωση συμμετέχουν οι ομάδες του πρωταθλήματος της ΕΠΕΛ-ΟΠΝ ΣΕΚ-ΠΟΕΠΑ. 

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.

Δομή
----

Στο κύπελλο συμμετέχουν οι ομάδες της ΕΠΕΛ-ΟΠΝ ΣΕΚ-ΠΟΕΠΑ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

Οι κυπελλούχες ομάδες
---------------------

Στον πίνακα που ακολουθεί παρουσιάζονται οι κυπελλούχες ομάδες απο την περίοδο 2021-22 μέχρι σήμερα.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Περίοδος | Κυπελλούχος ομάδα |
| --- | --- |
| 2021-22 | Δυναμό Περβολιών |
| 2022-23 | FC Λειβάδια |
| 2023-24 | Κόρνος FC 2013 |
|

 |

Δείτε επίσης
------------

* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΕΠΕΛ-ΟΠΝ ΣΕΚ-ΠΟΕΠΑ
*
Συστοιχία ακροκέραμων με Ανθέμια, Αθήνα
Το **ακροκέραμο** ή ο **ακροκέραμος** είναι ειδικό, ξεχωριστό κεραμίδι, που τοποθετείται στην άκρη της στέγης ή στις γωνίες των αετωμάτων με διακοσμητικό σκοπό. Αποτελεί παραδοσιακό αρχιτεκτονικό στοιχείο κτηρίων, ιδίως του νεοκλασικού αρχιτεκτονικού ρυθμού. Τα ακροκέραμα κατασκευάζονται είτε από πηλό, είτε από μάρμαρο. Η πρόσθια (ορατή από τον έξω κόσμο) επιφάνειά τους είναι όρθια και διακοσμημένη με ανάγλυφες παραστάσεις, συνήθως ανεικονικές, όπως π.χ. ανθέμια. Αρκετοί αρχαίοι ελληνικοί ναοί, όπως ο Παρθενώνας, έφεραν ακροκεράμους.

Δείτε επίσης
------------

* Ακρωτήριο (αρχιτεκτονική)

Πηγές
-----

* Το λήμμα «ακροκέραμος» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 419
Χαλκογραφία του κληρικού λόγιου Θεόκλητου Πολυειδή, συγγραφέα του «Αγαθάγγελου»
Ο όρος **Αγαθαγγελισμός**, που προέρχεται από το όνομα «Αγαθάγγελος», αποτελεί προσωνυμία ενός χρησμολογικού κειμένου του 1750, το οποίο είχε ως σκοπό να τονώσει τις ελπίδες των υποδούλων Ελλήνων για την απελευθέρωσή τους. Τον «Αγαθάγγελο» συνέγραψε ο λόγιος αγιορείτης αρχιμανδρίτης Θεόκλητος Πολυείδης, ο οποίος είχε ταξιδέψει πολύ στην Ευρώπη. Κατά τον Θεόκλητο, ο «Αγαθάγγελος», αποτελεί μετάφραση από τα Ιταλικά τής οπτασίας που είδε το 1279 ο Ρόδιος ιερομόναχος Ιερώνυμος Αγαθάγγελος, ενώ βρισκόταν στη Μεσσήνη της Σικελίας.

Ιστορία
-------

Η ιδέα που διέτρεχε το κείμενο ήταν η ανάκτηση της Κωνσταντινουπόλεως από τους Έλληνες. Η ιδέα αυτή παρουσιαζόταν με διακυμάνσεις στη νεότερη ελληνική ιστορία, ανάλογα με τις αισιοδοξίες και τις απογοητεύσεις τού ελληνικού λαού, χωρίς να παύει να τρέφει τις ελπίδες του έως τούς πολέμους τού 1912 και του 1920.

Το 1750 όταν πρωτοκυκλοφόρησε το σύγγραμμα ήταν η εποχή των ρωσοτουρκικών διενέξεων και ο ορθόδοξος Ελληνισμός έβλεπε στην επικράτηση της Ρωσίας τη δική του αποκατάσταση, σε αντίθεση με τις λοιπές ευρωπαϊκές δυνάμεις που ήσαν είτε ρωμαιοκαθολικές, είτε προτεσταντικές, ως προς το θρήσκευμα.

Συγκεκριμένα, ο Ρήγας Φεραίος, ανατυπώνοντας τον «Αγαθάγγελο» στη Βιέννη γύρω στο 1795, προσάρμοσε τις προφητείες του στην εύνοια τού ανερχόμενου τότε Ναπολέοντα. Όταν επανατυπώθηκε στην Ερμούπολη και την Αθήνα το 1838, έκανε υπαινιγμούς υπέρ τής δυναστείας τού Όθωνα και της Μεγάλης Ιδέας.

Στην Κύπρο, πάλι, κατά τον Β΄ Παγκόσμιο Πόλεμο, ερμηνεύτηκε φιλογερμανικώς ως νίκη τού «ξανθού γένους» (των Γερμανών) κατά των Αγγλο-γάλλων συμμάχων, οπότε θα απελευθερωνόταν η Κύπρος από την αγγλική κατοχή. Μετά την ήττα, όμως, της Γερμανίας, οι «Αγαθαγγελικοί» διέδωσαν ότι έκαναν λάθος ταυτίζοντας το «ξανθόν γένος» με τους Γερμανούς, και θα έπρεπε να αναμένουν τη σωτηρία από τους Ρώσους.

Έννοια
------

Ο «Αγαθαγγελισμός» δεν είναι παρά επανάληψη των φαινομένων τού Αποκαλυπτισμού και του Προφητισμού, που παρατηρούνται παγκοσμίως σε κρίσιμες ιστορικές περιόδους από την εποχή των Προφητών τού Ισραήλ μέχρι τους μεσαιωνικούς χρόνους στην Ευρώπη, αλλά και μέχρι σήμερα μεμονωμένως. Ο λαϊκο-θρησκευτικός Αποκαλυπτισμός, ο οποίος πηγάζει από την επιθυμία εκπλήρωσης εθνικών πόθων που θεωρούνται ηθικώς δίκαιοι, επιδιώκει την ενθάρρυνση των υποδούλων για απελευθέρωση· δεν έχει καμία σχέση με το πνεύμα των αυθεντικών προφητειών που εξέφραζαν οι Προφήτες τής Παλαιάς Διαθήκης, παρά μόνο ως προς τη μίμηση του ύφους τής συγγραφής.

Δείτε επίσης
------------

* Θεόκλητος Πολυείδης
* Ρήγας Φεραίος

Πηγές
-----

* Τσιτσίγκος Σ. Κ. «Αγαθαγγελισμός», Μεγάλη Ορθόδοξη Χριστιανική Εγκυκλοπαίδεια, τ. Α’, σ.47
* Διαμαντίδης Α. Λεξικό των –ισμών, Αθήνα 2003
* Κύρρης Κ. Π. «Αγαθάγγελος», ΘΗΕ 1 (1962) σ.88-89
* Λουκάτος Δ. Σ. «Αγαθάγγελος», ΘΗΕ 1 (1962) σ.86-88
* Μιχαηλάρης Π. Δ. «Αγαθάγγελος», ΠΛΜ 1 (1997) σ.122-124
Ο **Καταρίνο Κονταρίνι** ήταν Βενετός, ο οποίος έζησε στην διάρκεια του 15ου αιώνα και ο οποίος συμμετείχε, μεταξύ άλλων, στην πολιορκία της Κωνσταντινούπολης το 1453.

Βιογραφία
---------

Ο Καταρίνο Κονταρίνι διεξήγαγε επιχειρηματικές δραστηριότητες στην Ανατολή και τον Λεβάντα στην διάρκεια των δεκαετιών του 1430 και του 1440. Το 1436, ήταν παρών στην Τάνα όπου και ήταν μεταξύ των πρώτων ατόμων τα οποία πραγματοποίησαν αρχαιολογικές έρευνες μεγάλης έκτασης για διάστημα επτά εβδομάδων, ενώ σε αυτές συμμετείχαν μια εκατοντάδα εργατών. Το 1453, μετέβη στην Κωνσταντινούπολη προκειμένου να συμμετάσχει στην υπεράσπιση της πρωτεύουσας της Βυζαντινής Αυτοκρατορίας απέναντι στα οθωμανικά στρατεύματα του Μωάμεθ Β΄. Ανέλαβε την υπεράσπιση του τμήματος του φρουρίου του Επταπυργίου. Σε μια κίνηση καλής πίστεως απέναντι στους Βενετούς, ο Κωνσταντίνος ΙΑ΄ τους παραχώρησε τα κλειδιά τεσσάρων σημαντικών προς στεριά πυλών των τειχών της Κωνσταντινούπολης, εκ των οποίων το ένα στον Καταρίνο Κονταρίνι. Έχοντας συλληφθεί ως αιχμάλωτος στην διάρκεια της άλωσης της πόλης, πέτυχε να εξαγοράσει την ελευθερία του και να μεταβεί, στην συνέχεια, στη Βενετία, στις 16 Αυγούστου 1453. Σύμφωνα με τον Λεονάρδο τον Χίο, στην περίπτωση κατά την οποία δεν είχε καταφέρει να συγκεντρώσει τα απαραίτητα λύτρα, θα είχε εκτελεστεί.

Παραπομπές
----------

1. ↑  Ανακτήθηκε στις 29  Μαΐου 2022.
2. ↑  Nicol 1988, σελ. 400
3. ↑  Philippides & Hanak 2011, σελ. 179, 573 και 629

Πηγές
-----

* (Αγγλικά) Philippides, Marios· Hanak, Walter K. (2011). *The Siege and the Fall of Constantinople in 1453*. Ashgate. ISBN 978-1-4094-1064-5.
* (Αγγλικά) Nicol, Donald MacGillivray (1988). *Byzantium and Venice*. A study in diplomatic and cultural relations. Cambridge University Press.